cyanic-selkie/wikianc huggingface dataset:
భూ సర్వే
హార్డ్‌వేర్
వివిధ సర్వేయింగ్ సాధనాలు వివిధ ఉపయోగాలకు పనికివస్తాయి. థియోడోలైట్లు, లెవెల్‌లను మొదటి ప్రపంచ దేశాలలో సర్వేయర్ల కంటే భవన నిర్మాణ్ల్లోనే ఎక్కువ ఉపయోగిస్తూంటారు. కన్స్ట్రక్టర్ సాపేక్షంగా చౌకైన పరికరాలను ఉపయోగించి సాధారణ సర్వే పనులను చేయవచ్చు. టోటల్ స్టేషన్లు చాలా మంది ప్రొఫెషనల్ సర్వేయర్లకు నమ్మకబంట్ల వంటివి. ఎందుకంటే అవి అన్ని పరిస్థితులలోనూ బహుముఖమైనవి, ఆధారపడదగినవీను. పెద్ద ఎత్తున చేసే సర్వేలలో GPS వాడడం వలన ఉత్పాదకత పెరుగుతుంది. పెద్దపెద్ద మౌలిక సదుపాయాలు లేదా డేటా సేకరణ ప్రాజెక్టులలో ఈ పద్ధతిని వాడుతారు. రోబోటిక్-గైడెడ్ టోటల్ స్టేషన్లను వడి, ఒకే వ్యక్తి మరొకరి సాయం అవసరం లేకుండా సర్వే చేసుకుపోవచ్చు. పెద్ద ప్రాంతాలను కొలవడానికి వేగవంతమైన పద్ధతి హెలికాప్టర్‌. హెలికాప్టర్ యొక్క స్థానాన్ని రికార్డ్ చేయడానికి GPS వాడి, భూమిని కొలవడానికి లేజర్ స్కానర్‌ను ఉపయోగించడం ఈ సర్వే పద్ధతి. కచ్చితత్వాన్ని పెంచడం కోసం, భూమిపై బీకాన్లను ఉంచుతారు (సుమారు 20 కి.మీ. ఎడంతో). ఈ పద్ధతిలో 5-40 సెం.మీ. మధ్య కచ్చితత్వం ఉంటుంది (విమాన ఎత్తును బట్టి).
సర్వేయర్లు త్రిపాదులు, ఇన్స్ట్రుమెంట్ స్టాండ్ల వంటి అనుబంధ పరికరాలను కూడా ఉపయోగిస్తారు; దూరాన ఉన్న స్థానాలను గుర్తించేందుకు వాడే లైట్లు, బీకాన్లు; హెల్మెట్ల వంటి రక్షణ సామాగ్రి ; అడ్డుగా వచ్చే చెట్ల కొమ్మలను కొట్టేసే పరికరాలు; కాలక్రమలో కనిపించకుండా పోయే సర్వే గుర్తులను తవ్వి వెలికితీసే పనిముట్లు, వివిధ ఉపరితలాలు, నిర్మాణాలలో గుర్తులను దిగగొట్టేందుకు సుత్తులు; కమ్యూనికేషన్ కోసం పోర్టబుల్ రేడియోలు వగైరాలు సర్వేయింగులో వాడే ఇతర పనిముట్లు.
సాఫ్ట్‌వేరు
టోటల్ స్టేషన్, జిపిఎస్, 3 డి స్కానర్లు ఇతర కలెక్టర్ డేటాను ఉపయోగించే ల్యాండ్ సర్వేయర్లు, నిర్మాణ నిపుణులు, సివిల్ ఇంజనీర్లు తమ సామర్థ్యం, కచ్చితత్వం, ఉత్పాదకతను పెంచుకునేందుకు ల్యాండ్ సర్వేయింగ్ సాఫ్ట్‌వేర్‌ను ఉపయోగిస్తున్నారు. సమకాలీన భూ సర్వేలో సాఫ్ట్‌వేరు భూమిక చాలా ప్రధానమైనది.
టెక్నిక్స్
alt=A compass with extra sights for measuring bearings.|thumb| ఒక ప్రామాణిక బ్రంటన్ జియో [[దిక్సూచి. క్షేత్ర-ఆధారిత కొలతల కోసం భౌగోళిక శాస్త్రవేత్తలు, భూవిజ్ఞాన శాస్త్రవేత్తలు, సర్వేయర్లు ఇప్పటికీ ఉపయోగిస్తున్నారు ]] సర్వేయర్లు కోణాలు, దూరాలను కొలవడం ద్వారా వస్తువుల స్థానాన్ని నిర్ణయిస్తారు. వారి పరిశీలనల కచ్చితత్వాన్ని ప్రభావితం చేసే కారకాలను కూడా కొలుస్తారు. అప్పుడు వారు ఈ డేటాను వెక్టర్లు, బేరింగులు, కోఆర్డినేట్లు, ఎత్తులు, విస్తీర్ణాలు, ఘనపరిమాణాలు, ప్లాన్లు, మ్యాపులను సృష్టించడానికి ఉపయోగిస్తారు. గణన తేలిగ్గా ఉండేందుకు కొలతలను అడ్డు, నిలువు భాగాలుగా విభజిస్తారు. GPS, ఖగోళ కొలతలకు సమయం యొక్క కొలత కూడా అవసరం.
దూర కొలత
alt=A Woman with a backpack holding a laser rangefinder, a handheld GPS and a Tablet computer.|ఎడమ|thumb| సర్వేయింగ్ కోసం ఆధునిక పరికరాల ఉదాహరణ ( ఫీల్డ్-మ్యాప్ టెక్నాలజీ): జిపిఎస్, లేజర్ రేంజి పైండరు, ఫీల్డ్ కంప్యూటర్ల వలన సర్వేయింగ్‌తో పాటు కార్టోగ్రఫీ (రియల్ టైమ్‌లో మ్యాప్‌ను సృష్టించడం)లు, ఫీల్డ్ డేటా సేకరణకు వీలు కలుగుతుంది. EDM పరికరాలు రాక ముందు, దూరాలను వివిధ పద్ధతుల్లో కొలిచేవారు. వీటిలో గుంటర్ గొలుసు లేదా ఉక్కు లేదా ఇన్వార్‌తో చేసిన కొలిచే టేపుల వంటి గొలుసులు ఉన్నాయి. క్షితిజ సమాంతర దూరాలను కొలవడానికి, ఈ గొలుసులు లేదా టేపులను వదులుగా వేలాడబడకుండా ఉండేలా లాగి పట్టుకునేవారు. వేడికి వ్యాకోచం చెందుతాయి కాబట్టి దాన్ని దృష్టిలో ఉంచుకుని దూరాన్ని సర్దుబాటు చేయాల్సి వచ్చేది. కొలిచే పరికరాన్ని క్షితిజ సమాంతరంగా ఉండేలా పట్టుకునే ప్రయత్నాలు కూడా చేస్తారు. పెరాంబులేటర్లు అనే చక్రాలను ఎక్కువ దూరాలను కొలవడానికి ఉపయోగించేవారు. కాని కచ్చితత్వం తక్కువగా ఉండేది. టాకియోమెట్రీ అంటే తెలిసిన పరిమాణం గల ఒక వస్తువు యొక్క రెండు చివరల మధ్య కోణాన్ని కొలవడం ద్వారా దూరాలను కొలిచే పద్ధతి. EDM రాక ముందు, ఎగుడుదిగుడు నేలపై గొలుసు కొలత అసాధ్యమైన చోట్ల, ఈ పద్ధతిని వాడేవారు.
కోణ కొలత
చారిత్రికంగా, దిక్సూచిని ఉపయోగించి క్షితిజ సమాంతరంగా ఉండే కోణాలను కొలిచేవారు. తరువాత వచ్చిన మరింత కచ్చితమైన స్క్రైబ్డ్ డిస్క్‌లతో కోణీయ రిజల్యూషను మెరుగుపడింది. డిస్క్ పైన రెటికిల్స్‌తో టెలిస్కోపులను అమర్చడంతో మరింత కచ్చితంగా చూడ్డం సాధ్యపడింది ( థియోడోలైట్ చూడండి). లెవెల్‌లు, కాలిబ్రేటెడ్ వృత్తాలతో నిలువు కోణాల కొలతకు వీలైంది. వెర్నియర్స్ ద్వారా ఒక డిగ్రీ లోని కొంత భాగాన్ని కూడా కొలవడం సాధ్యపడింది.
ఎత్తులు కొలవడం (లెవెలింగ్)
alt=A woman setting up an optical level on a tripod.|thumb| సెంటర్ ఫర్ ఆపరేషనల్ ఓషనోగ్రాఫిక్ ప్రొడక్ట్స్ అండ్ సర్వీసెస్ సిబ్బంది మైనేలోని రిచ్‌మండ్‌లోని యుఎస్ ఆర్మీ కార్ప్స్ ఆఫ్ ఇంజనీర్లకు మద్దతుగా టైడ్ స్టేషన్ లెవలింగ్ నిర్వహిస్తున్నారు. ఎత్తును కొలవడానికి సరళమైన పద్ధతి - ఆల్టిమీటర్‌తో, గాలి పీడనాన్ని ఉపయోగించి కొలవడం. మరింత కచ్చితమైన కొలతలు అవసరమైనప్పుడు, కచ్చితమైన లెవెల్‌ల (అవకలన లెవలింగ్ అని కూడా పిలుస్తారు) వంటివి వాడతారు. కచ్చితమైన లెవలింగ్ చేసినప్పుడు, పరికరాన్ని, కొలిచే రాడ్‌నూ ఉపయోగించి రెండు పాయింట్ల మధ్య అనేక కొలతలు తీసుకుంటారు. రెండు ఎండ్ పాయింట్ల మధ్య ఎత్తులో నికర వ్యత్యాసాన్ని పొందడానికి ఎత్తు కొలతల్లో తేడాలు కలపడం తీసివేయడం చేస్తారు. గ్లోబల్ పొజిషనింగ్ సిస్టమ్ (జిపిఎస్) పద్ధతిలో, ఎలివేషన్‌ను ఉపగ్రహ రిసీవర్లతో కొలవవచ్చు. సాధారణంగా GPS సాంప్రదాయిక లెవలింగ్ కంటే కొంత తక్కువ కచ్చితమైనది. కానీ ఎక్కువ దూరాలను కొలిచేటపుడు అవి రెండూ సమానంగా ఉండవచ్చు.
స్థానాన్ని నిశ్చయించడం
తెలిసిన స్థానాలు సమీపంలో లేనప్పుడు భూమి యొక్క ఉపరితలంపై ఒక స్థానాన్ని నిర్ణయించే ప్రాథమిక మార్గం ఖగోళ పరిశీలనలు. నావిగేషనల్ టెక్నిక్‌లను ఉపయోగించి సూర్యుడు, చంద్రుడు, నక్షత్రాల పరిశీలనలు చేయవచ్చు. పరికరం స్థానంలో నక్షత్రానికి బేరింగ్ నిర్ణయించిన తర్వాత, బేరింగును భూమిపై బిందువుకు బదిలీ చేస్తారు. ఈ బిందువును ఇతర పరిశీలనలకు స్థావరంగా ఉపయోగించవచ్చు. కచ్చితమైన ఖగోళ స్థానాలను పరిశీలించడం, లెక్కించడం చాలా కష్టం. GPS ద్వారా భూమిపై కావలసినన్ని స్థానాలను నిర్ణయించుకోవచ్చు కాబట్టి, GPS వ్యవస్థ వచ్చినప్పటి నుండి ఖగోళ పరిశీలనల ద్వారా సర్వే చెయ్యడం అరుదై పోయింది.
రిఫరెన్స్ నెట్‌వర్క్‌లు
alt=A diagram of survey markers running along a shoreline.|thumb| నీలం రంగులో చూపించిన తీరప్రాంతపు స్థానాన్ని గుర్తించేందుకు, ట్రావర్స్, ఆఫ్‌సెట్ కొలతలను ఉపయోగించి చేసిన సర్వే. నలుపు రంగు లోని డాష్డ్ లైన్లు రిఫరెన్స్ పాయింట్ల (బ్లాక్ సర్కిల్స్) మధ్య ప్రయాణ కొలతలు. ఎరుపు గీతలు అడ్డంగా ఉండే రేఖలకు లంబ కోణంలో కొలుస్తారు. నేరుగా మొదటి సూత్రాల నుండే సర్వే పాయింట్లను కొలవడం బాగా అరుదు. గతంలో కొలిచిన బిందువులతో పోల్చి కొత్త బిందువులను కొలుస్తారు. ఈ రకంగా ఒక సర్వే లేదా నియంత్రణ నెట్‌వర్కు రూపొందుతుంది. కొత్త సర్వేను ప్రారంభించేటప్పుడు వారి స్వంత స్థానాన్ని నిర్ణయించడానికి ఈ నెట్‌వర్కు లోని బిందువును ఉపయోగించుకుంటారు.
సర్వే పాయింట్లకు గుర్తులుగా చిన్న చిన్న మేకుల నుండి పెద్ద బీకన్ల వరకు వాడతారు. బీకన్లు చాలా దూరం వరకూ కనబడుతూ ఉంటాయి. సర్వేయర్లు ఈ స్థానంలో వారి పరికరాలను పెట్టుకుని, సమీపంలోని వస్తువులను కొలుస్తారు. కొన్నిసార్లు ఎత్తైన స్టీపుల్ లేదా రేడియో ఏరియల్ వంటి దాని స్థానాన్ని కొలిచి పెట్టుకుంటారు. దీన్ని రిఫరెన్సుగా తీసుకుని సర్వే చేపడతారు.
చిన్న చిన్న ప్రాంతాలను సర్వే చేయడానికి <i id="mwATE">ట్రావెర్సింగ్</i> అనే పద్ధతిని వాడుతారు. సర్వేయరు పాత రిఫరెన్స్ గుర్తు లేదా తెలిసిన స్థానం నుండి మొదలు పెట్టి, సర్వే చేసే ప్రాంతంలో రిఫరెన్స్ గుర్తుల నెట్‌వర్క్‌ను ఏర్పాటు చేస్తారు. అప్పుడు వారు బేరింగ్లు, రిఫరెన్స్ మార్కులకు లక్ష్యుత స్థానాలకు మధ్య దూరాలను కొలుస్తారు. చాలా ట్రావెర్స్‌లు రెండు ముందస్తు రిఫరెన్స్ మార్కుల మధ్య లూప్‌ను ఏర్పరుస్తాయి కాబట్టి సర్వేయర్లు తమ కొలతలను సరిచూసుకోవచ్చు.
డేటమ్, నిర్దేశాంక వ్యవస్థలు
చాలా సర్వేలు భూమి ఉపరితలంపై స్థానాలను లెక్కించవు, వస్తువుల సాపేక్ష స్థానాలను కొలుస్తాయి. అయితే, సర్వే చేసిన అంశాలను సరిహద్దు రేఖలు లేదా గతంలో చేసిన సర్వేల వంటి బయటి డేటాతో పోల్చి చూడాల్సి ఉంటుంది. ఒక స్థానాన్ని వివరించే పురాతన పద్ధతి అక్షాంశ రేఖాంశాలు, సముద్ర మట్టం నుండి ఉన్న ఎత్తు. సర్వేయింగు శాస్త్రం పెరిగేకొద్దీ చిన్నచిన్న భూ భాగాలపై సర్వేల కోసం గణితాన్ని సరళీకృతం చేయడానికి కార్టెసియన్ కోఆర్డినేట్ వ్యవస్థలను సృష్టించారు. సరళమైన సర్వే వ్యవస్థలు భూమి చదునుగా ఉందని భావిస్తాయి. ఏదో ఒక బిందువు నుండి కొలత వేస్తారు. దీనిని 'డేటమ్' (డేటా యొక్క ఏక రూపం) అని పిలుస్తారు. నిర్దేశాంక (కోఆర్డినేట్) వ్యవస్థల్లో చిన్నచిన్న ప్రదేశాల్లో వస్తువుల మధ్య దూరాలు, దిశలను సులభంగా లెక్కించ వీలౌతుంది. భూమి వంపు కారణంగా పెద్ద ప్రాంతాలు వక్రీకరణకు గురౌతాయి.
రకాలు
రెగ్యులేటరీ బాడీలు సర్వే నైపుణ్యాలను వివిధ పద్ధతుల్లో వర్గీకరించాయి. విస్తృత సమూహాలు:
సమతల సర్వేయింగ్, జియోడెటిక్ సర్వేయింగ్
భూమి వాస్తవ ఆకారంపై ఆధారపడి, సర్వేయింగును రెండు రకాలుగా వర్గీకరించారు.
సమతల సర్వేయింగు అనేది, భూమి బల్లపరుపుగా ఉంటుందని భావించి చేసే సర్వేయింగు. భూమి వక్రతను, గోళాకార ఆకారాన్ని ఈ సర్వే పట్టించుకోదు. ఈ రకమైన సర్వేలో సర్వే లైన్ల ద్వారా ఏర్పడే త్రిభుజాలను సమతల త్రిభుజాలుగానే పరిగణిస్తారు. చిన్న చిన్న ఆకృతుల కోసం దీన్ని వాడ్తారు. తక్కువ వైశాల్యాల్లో భూమి గోళాకారం కారణంగా తలెత్తే లోపాలు చాలా తక్కువగా ఉంటాయి.
జియోడెటిక్ సర్వేలో ఎత్తులు, కోణాలు, బేరింగ్లు, దూరాలను లెక్కించేటపుడు భూమి వక్రతను పరిగణనలోకి తీసుకుంటారు. ఈ సర్వేయింగును సాధారణంగా పెద్ద పెద్ద సర్వే పనుల కోసం ఉపయోగిస్తారు. సర్వే 260 చదరపు కిలోమీటర్ల వరకూ విస్తీర్ణం ఉండే ప్రదేశాలను సమతలంగానే పరిగణిస్తారు. అంతకు మించిన వైశాల్యం ఉన్నవాటిని జియోడెటిక్‌గా పరిగణిస్తారు. జియోడెటిక్ సర్వేయింగ్‌లో చేసిన పరిశీలనలకు అవసరమైన దిద్దుబాట్లను వర్తింపజేస్తారు.
వృత్తి
alt=Head and shoulders portrait of Nain Singh Rawat.|thumb| పండిట్ కార్టోగ్రాఫర్ నైన్ సింగ్ రావత్ (19 వ శతాబ్దం) బ్రిటిష్ వారి కోసం [[హిమాలయాలు|హిమాలయాలను అన్వేషించడంలో చేసిన కృషికి 1876 లో రాయల్ జియోగ్రాఫికల్ సొసైటీ బంగారు పతకాన్ని అందుకున్నారు. ]] alt=Four women pose with a theodolite, a plane table and two levelling staves.|thumb| [[ఐడహొ|ఇడాహో, 1918 లో ఒక మహిళా సర్వేయింగ్ సిబ్బంది ]] కాలక్రమంలో సర్వేయింగ్ ప్రాథమిక సూత్రాలు పెద్దగా మారిందేమీ లేదు గానీ, సర్వేయర్లు ఉపయోగించే పరికరాలు మాత్రం అభివృద్ధి చెందాయి.
రోడ్లు, రైల్వేలు, జలాశయాలు, ఆనకట్టలు, పైపులైన్లు, నిలబెట్టుకునే గోడలు, వంతెనలు, భవనాలు మొదలైన వాటి స్థానాలను సరిగ్గా నిర్ణయించడంలో సర్వేయర్లు సహాయ పడతారు. వారు చట్టపరమైన వివరణలకూ, రాజకీయ విభజనలకూ సరిహద్దులను గుర్తిస్తారు. భూమి లక్షణాలను, సరిహద్దులనూ రికార్డు చేసే భౌగోళిక సమాచార వ్యవస్థల (జిఐఎస్) కోసం వారు డేటాను అందిస్తారు, సలహాలూ ఇస్తారు.
సర్వేయర్లకు బీజగణితం, ప్రాథమిక కాలిక్యులస్, జ్యామితి, త్రికోణమితిపై సమగ్ర పరిజ్ఞానం ఉండాలి. సర్వేలు, ఆస్తులు, ఒప్పందాలతో వ్యవహరించే చట్టాలు కూడా వారికి తెలిసి ఉండాలి.
ఇవి కూడా చూడండి
సర్వే ఆఫ్ ఇండియా
మూలాలు
వర్గం:సర్వేయింగ్ వర్గం:సివిల్ ఇంజనీరింగ్
పొరట్‌పల్లి
పొరట్‌పల్లి తెలంగాణ రాష్ట్రం, పెద్దపల్లి జిల్లా, రామగుండం మండలానికి చెందిన గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
నోయిడా
నోయిడా (ఆంగ్లం : The New Okhla Industrial Development Area) (హిందీ : नोएडा, ఉర్దూ نوئڈا ) ఢిల్లీ మహానగరానికి ప్రక్కనే ఉన్న మరొక నగరం. భౌగోళికంగా ఇది ఉత్తర ప్రదేశ్ రాష్ట్రంలోకి వస్తుంది. దీని ప్రక్కనే గాజియాబాద్ అని మరొక నగరం ఉంది.
పొరట్‌పల్లి
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నోయిడా
బయటి లింకులు
వర్గం:ఢిల్లీ వర్గం:ఉత్తర ప్రదేశ్ వర్గం:1976 స్థాపితాలు వర్గం:ఉత్తర ప్రదేశ్ నగరాలు, పట్టణాలు
ఆంటొనోవ్ యాన్ - 225 మ్రియా
ఆంటోనోవ్ యాన్- 225 మ్రియా అనేది ఒక  వాయు రవాణా కార్గో విమానం, ఇది ఉక్రేనియన్ లో ఆంటోనోవ్ డిజైన్ బ్యూరో సోవియట్ యూనియన్లో 1980 లలో ఎస్ఎస్ఆర్. ఇది ఆరు టర్బోఫాన్ ఇంజిన్ల ద్వారా శక్తిని కలిగి ఉంది. భారీ విమానాలు, 640 టన్నుల గరిష్ట టేకాఫ్ బరువు (710 చిన్న టన్నులు, 630 పొడవైన టన్నులు). ఇది కార్యకలాపాల సేవలో ఉన్న ఏ విమానం యొక్క అతిపెద్ద రెక్కలు కూడా కలిగి ఉంది.
సాధారణ లక్షణాలు
కారక నిష్పత్తి: 8.6 ప్రదర్శన పరిధి: 15,400 కిమీ (9,569 mi; 8,315 nmi) గరిష్ట ఇంధనంతో; పరిధిలో 200 త్రస్ట్ / బరువు : 0.234
మూలాలు
వర్గం:రవాణా సాధనాలు వర్గం:రవాణా
పాప్ స్మియర్ పరీక్ష
యోనిలో ఏదైనా మైల వుంటే పాప్ స్మియర్ పరీక్ష (Papanicolaou test, Pap smear test, Pap test, Cervical smear) చేస్తారు. ఇవి వైద్యంలో కాన్సర్ను తొలిదశలోనే గుర్తించే సులువైన పరీక్ష. తద్వారా గర్భకోశ కాన్సర్ ను నివారించవచ్చును. ఈ పరీక్షను ఆవిష్కరించిన జార్జియోస్ పాపనికొలావ్ (Georgios Papanikolaou) పేరుమీద పిలువబడుతుంది.
ఈ పరీక్ష అందరికీ అందుబాటులో ఉండేవిధంగా అభివృద్ధి చేశారు. కొద్దిపాటి శిక్షణతో గర్భాశయ గ్రీవం, యోని లోపలి నుండి జీవకణాలను స్పేట్యులా (Spatula), సిరంజీ (Syringe), బ్రష్ (Brush) ల సహాయంతో తొలగించి, ఒక గాజు పలక (Glass slide) మీద సన్నని పొర మాదిరిగా చేసి, దానికి రంగులు వేసి, సూక్ష్మదర్శిని (Microscope) తో పరీక్షిస్తారు. జీవకణాలలో కనిపించే కాన్సర్ లక్షణాల ఆధారంగా వ్యాధి నిర్ధారణ చేస్తారు. ఇవే కాకుండా కొన్ని రకాల వైరస్, ట్రైకోమోనాస్ వంటి జీవకారకాలను కూడా ఈ పరీక్ష ద్వారా గుర్చించవచ్చును.
సామాన్యంగా మహిళలు అందరూ ఈ పాప్ పరీక్ష చేయించుకోవడం మంచిది. ఈ పరీక్ష ప్రతి సంవత్సరం లేదా ఐదు సంవత్సరాల కొకసారి చేసుకోవడం అవసరం. ఏదైన లోపం కనిపిస్తే ఇది 3-12 నెలల కొకసారి మళ్ళి మళ్ళి చేయించుకోవాలి. కొందరిలో ప్రత్యేకమైన కాల్పోస్కోపీ (Colposcopy) పరీక్ష అవసరం అవుతుంది. దీని సహాయంతో ముక్క పరీక్ష (Biopsy test) చేయవలసి వుంటుంది.
మూలాలు
వర్గం:వైద్యము వర్గం:వైద్య పరీక్షలు
Pap smear
కంకేర్ లోక్‌సభ నియోజకవర్గం
కంకేర్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఛత్తీస్‌గఢ్ రాష్ట్రంలోని 11 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిని ఎనిమిది అసెంబ్లీ స్థానాలతో షెడ్యూల్డ్ తెగలకు (ఎస్టీ) అభ్యర్థులకు రిజర్వ్ చేయబడింది.
మూలాలు
వర్గం:ఛత్తీస్‌గఢ్ లోక్‌సభ నియోజకవర్గాలు
ప్రజా పక్షం
ప్రజా పక్షం భారతదేశంలో తెలంగాణ లో ప్రచురితవవుతున్న  ఒక తెలుగు దినపత్రిక. ఈ పత్రికను భారత కమ్యూనిస్ట్ పార్టీ తెలంగాణ రాష్ట్ర కౌన్సిల్ అధికారికంగా నడుపుతుంది. దీని సంపాదకుడు కె.శ్రీనివాస్ రెడ్డి. ఉమ్మడి రాష్ట్రంలో సీపీఐకి 'విశాలాంధ్ర' దినపత్రిక ఉండేది. సీపీఎంకు 'ప్రజాశక్తి' ఉండేది. రాష్ట్ర విభజన జరిగిన తరువాత సి.పి.ఐ విశాలాంధ్ర పత్రికను ఆంధ్రప్రదేశ్ కు పరిమితం చేసి తెలంగాణలో "నవ తెలంగాణ" పత్రికను, సి.పి.ఎం విశాలాంధ్ర పత్రికను ఆంధ్ర ప్రదేశ్ కు పరిమితం చేసి తెలంగాణలో "మన తెలంగాణ" పత్రికలను ప్రారంభించాయి. ప్రజాదరణ లేక నష్టాలు రావడంతో "మన తెలంగాణ" పత్రిక చేతులు మారింది. తరువాత సి.పి.యం "ప్రజా పక్షం" పత్రికను ప్రారంభించింది.
'ప్రజాపక్షం' పత్రిక తన ఆర్థిక పరిస్థితి బాగాలేదంటూ పత్రికలోనే ఎడిటోరియల్‌ కూడా రాసింది. తాము అనేక కష్టనష్టాలను ఎదుర్కొంటూ పత్రికను నడుపుతూ, ప్రభుత్వ ప్రజావ్యతిరేక విధానాలపై పోరాటం చేస్తున్నామని సి.పి.యం పార్టీ తెలియజేసింది.
మూలాలు
వర్గం:దినపత్రికలు
తూర్పునావికాదళం
భారత నావికా దళానికి చెందిన తూర్పునావికాదళం Eastern naval Command దీని ప్రధాన స్థావరం విశాఖపట్టణం. It, కోల్‌కతా మరో ముఖ్యమైన స్థావరం. ఇది భారతదేశపు మొదటి, పెద్ద నావికాదళం.
బాధ్యతలు
తూర్పు నావికాదళ ప్రధాన అధికారికింద తూర్పు నావికాదళ అధికారి,జలాంతర్గాములదళాధిపతి, విశాఖపట్టణం డాక్ యార్డు సూపరిండెంట్, ఐదుగురు ఇంచార్జ్ నావికాదళ అధికారులు ఉంటారు.
తూర్పునావికాదళం పరిధిలో ఆంధ్రపదేశ్, ఒడిస్సా, పశ్చిమబెంగాల్, తమిళనాడు రాష్ట్రాలు, అండమాన్నికోబార్ దీవులు ఉన్నాయి.
The FOC-in-C (East) is the submarine operating authority, under whom Commodore Commanding Submarines (East) [COMCOS (E)] operate. The 11th (Sindhughosh class submarine) and 8th (Foxtrot class) Submarine Squadrons operate under COMCOS (E). INS Virbahu, a submarine base commissioned on 19 May 1971, is the alma matar of the Indian Navy submariners. thumb|250x250px|Admiral DK Joshi, Chief of the Naval Staff, receiving a guard of honour during a visit to the Eastern Naval Command in November 2013
తూర్పు నావికాదళ స్థావరాలు
విశాఖపట్టణం ప్రధానస్థావరం రెండు అణుజలాంతర్గాములకు వ్యూహాత్మక ముఖ్యస్థానంగా ఉంది. అధికమైన నౌకల రద్ది, స్థలాభావం చేత విశాఖపట్టణం ప్రధానస్థావరానికి అనుబంధంగా 20 చదరపు కిలోమీటర్ల విస్తీర్ణంతో విశాఖపట్టణానికి దక్షిణాన 50 కిలోమీటర్ల దూరంలో ఐ ఎన్ ఎస్ వర్ష అనే మరో స్థావరాన్ని అభివృద్ధి చేయడమైనది.
తూర్పునావికా దళ నౌకలు కోల్‌కతా, పరాదీప్, కాకినాడ చెన్నై, అండమాన్ నికోబార్ దీవులలో గల స్థావరాలలో ఉంటూ భారతదేశా తూరపుతీరాన్ని గస్తీకాస్తాయి. నావికాదళం తాజాగా ఐ ఇన్ ఎస్ బాజ్ అనే వాయు స్థావరాన్ని ప్ర్రారంభించింది.
సామర్ధ్యం
కుడి|thumb|300x300px|The ex-INS Vikrant as a museum ship in Mumbai. 2005 సంవత్సరంలో తూర్పు నావికాదళానికి 30 యుద్ధనౌకలు ఉన్నాయి. ఐ ఎన్ ఎస్ జలాశ్వ బంగాళాఖాతాన్ని గస్తీ కాసే ప్రధాన యుద్ధ నౌక. తూర్పు నావికాదళం జలాంతర్గాముల స్థావరాలు, మరమ్మత్తు నౌకాశ్రయాలు ఉన్నాయి. ఐ ఎన్ ఎస్ జలాశ్వతో పాటు 5 రాజ్‌పుత్ శ్రేణి నౌకలు, 4 కోరా శ్రేణి నౌకలు, 3 గోదావరి శ్రేణి యుద్ధ నౌకలు, 3 శివాలిక్ శ్రేణి నౌకలు, అకులా శ్రేణి జలాంతర్గామి ఐ ఎన్ ఎస్ చక్ర, సీకింగ్ హెలీకాప్టర్ లు, ఇతరత్రా చిన్న చిన్న గస్తీ నావలతో మొత్తం 52 నావలు 2012 సంవత్సరం నాటికి ఉన్నాయి.
జై చిరంజీవ
జై చిరంజీవ 2006 లో కె. విజయభాస్కర్ దర్శకత్వంలో విడుదలైన సినిమా. ఇందులో చిరంజీవి, సమీరా రెడ్డి, భూమిక ప్రధాన పాత్రలు పోషించారు.
కథ
సత్యనారాయణ అమలాపురంలో తన చెల్లెలు, బావ, తల్లితో కలిసి అమలాపురంలో నివసిస్తుంటాడు. సత్యనారాయణ తన మేన కోడల్ని ఎంతో ప్రేమగా చూసుకుంటాడు. గన్ స్మగ్లింగ్ కి చెందిన వాడిలో ఒకడు సైలెంట్ గన్ సౌండ్ రాకుండా ఎలా పనిచేస్తుందో పరీక్షించడం కోసం ఆ పాప మీద గురి ఎంచుకుంటాడు. బుల్లెట్ తగిలి పాప చనిపోతుంది. తన మేనకోడల్ని చంపిన వారిని వెతికి పట్టుకుని చిరంజీవి వాళ్ళని అంతం చెయ్యడంతో సినిమా ముగుస్తుంది.
పాటలు
థిల్లానా దీంతనాన అనే పాటలో సంగీత దర్శకుడు మణిశర్మ కాసేపు కనిపిస్తాడు.
పురస్కారాలు
వర్గం:చిరంజీవి నటించిన సినిమాలు వర్గం:తెలుగు కుటుంబకథా చిత్రాలు వర్గం:భూమిక నటించిన సినిమాలు వర్గం:వేణుమాధవ్ నటించిన చిత్రాలు వర్గం:సునీల్ నటించిన చిత్రాలు వర్గం:బ్రహ్మానందం నటించిన సినిమాలు వర్గం:ధర్మవరపు సుబ్రహ్మణ్యం నటించిన చిత్రాలు వర్గం:మణిశర్మ సంగీతం అందించిన సినిమాలు వర్గం:విజయ భాస్కర్ దర్శకత్వం వహించిన సినిమాలు
నారాయణ్ సడోబా కాజ్రోల్కర్
నారాయణ్ సడోబా కాజ్రోల్కర్, మహరాష్ట్రకు చెందిన స్వాతంత్ర్య సమరయోధుడు, రాజకీయ నాయకుడు, గాంధేయవాది, సామాజిక కార్యకర్త, సాధారణ ఎన్నికల్లో కాంగ్రెస్ పార్టీ తరపున పోటిచేసి బిఆర్ అంబేద్కర్‌ను ఓడించిన వ్యక్తిగా ప్రసిద్ధి పొందాడు. పుట్టుకతో మరాఠీ అయిన నారయణ్, అంబేద్కర్‌కు వ్యక్తిగత సహాయకుడిగా కూడా పనిచేశాడు.
జననం
నారాయణ్ 1896, జూలై 9న మహారాష్ట్ర లోని బి. అహ్మద్ నగర్ లో జన్మించాడు. ఇతడి తండ్రిపేరు సడోబా.
వ్యక్తిగత జీవితం
నారాయణ్ కు లక్ష్మీబాయితో వివాహం జరిగింది. వారికి నలుగురు కుమారులు, ముగ్గురు కుమార్తెలు.
రాజకీయరంగం
1952లో ముంబై నార్త్ సెంట్రల్ నియోజకవర్గం నుండి మొదటి లోక్‌సభ ఎన్నికల్లో పోటీ చేయడానికి ముందు, తరువాత 15,000 పైగా ఓట్ల తేడాతో ఓడిపోయాడు. 1962 ఎన్నికల్లో అదే నియోజకవర్గం నుంచి రెండోసారి కూడా ఎన్నికయ్యాడు.
సామాజికసేవ
మహర్ సమాజంలో జన్మించిన నారాయణ్, షెడ్యూల్డ్ కులాలకు ప్రాతినిధ్యం వహిస్తున్న 1953 మొదటి వెనుకబడిన తరగతుల కమిషన్ సభ్యుడిగా పనిచేశాడు. 1953, ఏప్రిల్ 5న జగ్జీవన్ రామ్ పుట్టినరోజును జరుపుకోవాలని నిర్ణయించుకున్నప్పుడు దళిత వర్గ సంఘ సభ్యుడిగా, వెనుకబడిన తరగతుల ప్రజల సంస్థ కమిటీ కార్యదర్శిగా పనిచేశాడు.
పురస్కారాలు
సమాజానికి నారాయణ్ చేసిన కృషికి భారత ప్రభుత్వం 1970లో భారతదేశ మూడవ అత్యున్నత పౌర పురస్కారం పద్మభూషణ్ ప్రదానం చేసింది.
మరణం
నారాయణ్ 1983లో మరణించాడు.
మూలాలు
వర్గం:1896 జననాలు వర్గం:1వ లోక్‌సభ సభ్యులు వర్గం:3వ లోక్‌సభ సభ్యులు వర్గం:గాంధేయవాదులు వర్గం:మహారాష్ట్ర స్వాతంత్ర్య సమర యోధులు వర్గం:1983 మరణాలు వర్గం:మహారాష్ట్ర వ్యక్తులు వర్గం:మహారాష్ట్ర రాజకీయ నాయకులు వర్గం:భారత జాతీయ కాంగ్రెస్ నాయకులు
అమీర్ ఖుస్రో
అమీర్ ఖుస్రో లేదా 'అమీర్ ఖుస్రో దేహ్లవి'గా అబుల్ హసన్ యమీనుద్దీన్ ఖుస్రో (Abul Hasan Yamīn al-Dīn Kh usrow) (పర్షియన్:ابوالحسن یمین‌الدین خسرو) మధ్య యుగపు (సా.శ. 1253-1325) పారశీక కవి. సూఫీ గురువు నిజాముద్దీన్ ఔలియా శిష్యుడు. ఇతడు పాటియాలాలో జన్మించాడు. ఉర్దూ, హిందుస్తానీ కవి యే గాక శాస్త్రీయ సంగీతకారుడు. ఖవ్వాలి పితామహుడుగా పేరొందాడు. హిందూస్థానీ సంగీతం పునరుద్ధరించిన ఘనుడు. 'తరానా' సంగీత హంగు సృష్టికర్త. తబల, సితార్ సృష్టికర్త. సంగీతకారుడు, విజ్ఞాని, కవి, సూఫీ సంతుడు. గజల్ వృధ్ధికారుడు. దోహా లకు, పహేలీ లకు, హిందూస్తాని పారశీక భాషా సమ్మేళనానికి నాంది కర్త. ఖుస్రో సమాధి నిజాముద్దీన్ ఔలియా సమాధి (ఢిల్లీ) ప్రక్కనే చూడవచ్చు. ఖుస్రో 7గురు ఢిల్లీ సుల్తానుల పరిపాలనాకాలాన్ని చూసాడు.
దోహాలకు ఉదాహరణ
కాశ్మీర సౌందర్యాన్ని చూసి ఈ దోహా చెప్పాడు
اگر فردوس بر روی زمین است
همین است و همین است و همین است
అగర్ ఫిర్దోస్ బర్ రూయె జమీనస్త్
హమీనస్తో హమీనస్తో హమీనస్త్
సారాంశం:
ఒకవేళ భూమిపై స్వర్గమంటూ ఉంటే
అది ఇదే, అది ఇదే, అది ఇదే
బుమ్ లా కనుమ
బుమ్ లా కనుమ, అరుణాచల్ ప్రదేశ్‌లోని తవాంగ్ జిల్లా కూ, టిబెట్‌లోని త్సోనా కౌంటీకీ మధ్య నున్న సరిహద్దు కనుమ. ఇది తవాంగ్ జిల్లాలోని తవాంగ్ పట్టణం నుండి 37 కి.మీ. దూరం లోను, చైనాలోని త్సోనా కౌంటీలోని త్సోనా జాంగ్ పట్టణం నుండి 43 కి.మీ. దూరం లోనూ ఉంది. ఈ కనుమ ప్రస్తుతం అరుణాచల్ ప్రదేశ్, టిబెట్‌ల మధ్య వ్యాపార కేంద్రంగా పనిచేస్తోంది. ఇది చైనా, భారత భద్రతా దళాలు పరస్పరం అధికారికంగా గుర్తించిన బోర్డర్ పర్సనల్ మీటింగ్ పాయింట్ కూడా.
స్థానం
వ్యాపారులు ఉపయోగించిన పాత రహదారి ఒకటి తవాంగ్ నుండి మిలాకటాంగ్ లా (టిబెటన్ భాషలో "లా" అంటే "పాస్") మీదుగా బమ్ లా పాస్ వరకూ, అక్కడినుండి చివరికి టిబెట్‌లోని త్సోనా జాంగ్‌కూ వెళ్తుంది.
1962 చైనా-భారత యుద్ధం
బమ్ లాకు వెళ్లే మార్గం ఒక చారిత్రిక మార్గం కూడా. 1962 చైనా-భారత యుద్ధం సమయంలో చైనా పీపుల్స్ లిబరేషన్ ఆర్మీ భారతదేశంపై దాడి చేసింది. ఇక్కడ బమ్ లా పాస్‌లో 1962 చైనా-భారత యుద్ధంలో భీకర యుద్ధం ఒకటి జరిగింది.
2006లో వాణిజ్య మార్గాన్ని ప్రారంభించడం
2006 లో, 44 సంవత్సరాల తరువాత, బుమ్లా కనుమను వ్యాపారులకు తిరిగి తెరిచారు. ఇరు దేశాలకు చెందిన పోస్టల్ ఉద్యోగులతో పాటు, వ్యాపారులను కూడా అటూ ఇటూ వెళ్ళేందుకు అనుమతించారు.
వాతావరణం
ఇది దాదాపు సంవత్సరం పొడవునా భారీ మంచుతో కప్పబడి ఉంటుంది. ఇది ప్రపంచంలోనే అత్యంత ఆఫ్-బీట్ కనుమలలో ఒకటి.
పర్యాటకం
భారత సైన్యం అనుమతితో భారతదేశంలోని పౌర పర్యాటకులు ఈ ప్రాంతాన్ని సందర్శించేందుకు అనుమతిస్తారు. ఈ ట్రాక్ చాలా ప్రమాదకరమైనది, SUVలు మాత్రమే వెళ్ళగలిగే వీలున్నది. అవి కూడా హిమపాతం లేదా వర్షపాతం లేని స్పష్టమైన వాతావరణం రోజున మాత్రమే వెళ్ళగలవు.
షుంగాట్సర్ త్సో సరస్సు
thumb| సంగేస్టర్ త్సో భూకంపంలో రాళ్లు, బండరాళ్లు, చెట్లు పడిపోవడంతో ఏర్పడిన సరస్సు షుంగాట్సర్ త్సో సరస్సు (సరస్సును టిబెటన్‌లో త్సో అంటారు). ఇక్కడ మాధురీ దీక్షిత్ నటించిన కోయిలా చిత్రాన్ని చిత్రీకరించారు. అంచేత ఈ సరస్సును కొన్నిసార్లు మాధురీ సరస్సు అని కూడా పిలుస్తారు. సరస్సు తవాంగ్ పట్టణం నుండి సుమారు 20 కి.మీ. దూరంలో, సుమారు బం లా పాస్‌కు వెళ్లే రహదారి విభజన నుండి  7 కి.మీ. దూరంలో ఉంటుంది.
రాళ్ల కుప్ప స్మారక చిహ్నం
thumb| రాళ్ల కుప్ప స్మారక చిహ్నం ఇక్కడ ఒక రాళ్ల కుప్ప ఉంది, మహోన్నత హిమాలయాలు ఉత్తర సరిహద్దులను సంరక్షిస్తున్నందుకు కృతజ్ఞతా సూచనగా సందర్శకులు ఇక్కడ గులకరాళ్ళను ఉంచుతారు. ఇక్కడ చైనా-భారత స్నేహ చిహ్నం కూడా ఉంది.
ఇండో-చైనా బోర్డర్ పర్సనల్ మీటింగ్ (BPM) పాయింట్
భారత సైన్యం, చైనా పీపుల్స్ లిబరేషన్ ఆర్మీ ల మధ్య సంబంధాలను మెరుగుపరచడానికి రెండు సైన్యాల మధ్య పరస్పర సంప్రదింపుల కోసం అధికారికంగా అంగీకరించబడిన ఐదు సరిహద్దు సిబ్బంది సమావేశ పాయింట్లలో ఇది ఒకటి.
ఇక్కడ, భారతదేశం వైపున ఒక గుడిసె ఉంది. ఇక్కడే ఇరు సైన్యాలు సరిహద్దు సమావేశాలను నిర్వహిస్తాయి.
అనుమతి
బమ్ లా పాస్‌ని సందర్శించడానికి ప్రత్యేక అనుమతి అవసరం. దీని కోసం డిప్యూటీ కమీషనర్ కార్యాలయంలో అభ్యర్థించాలి. తవాంగ్‌లోని భారత సైన్యం కంటోన్మెంట్‌లో దానిపై స్టాంపు వేయించుకోవాలి. ఆర్మీ స్టాంపు లేనిదే, దారిలో ఉన్న చెక్ పోస్ట్‌ల వద్ద సందర్శకులను అనుమతించరు.
మోతుకూరు అనంతాచారి
మోతుకూరు అనంతాచారి తెలంగాణ రాష్ట్రానికి చెందిన పూర్వ ప్రధానోపాద్యాయులు, కవి, రచయిత, సామాజిక కార్యకర్త.
జననం
అనంతాచారి 1941లో వీరబ్రహ్మాచారి, కౌసల్య దంపతులకు తెలంగాణ రాష్ట్రం, యాదాద్రి - భువనగిరి జిల్లా, మోత్కూర్ మండలంలోని కొండగడప గ్రామంలో జన్మించారు.
ఉద్యోగం
ఉపాధ్యాయులుగా ఉద్యోగ జీవితాన్ని ప్రారంభించి, 35 సంవత్సరాలు పనిచేసి, కోటమర్తి ఉన్నత పారశాల ప్రధానోపాధ్యాయులుగా పదవీ విరమణ చేశారు. అనంతాచారి దగ్గర విద్యను అభ్యసించినవారు ఉన్నత స్థానాల్లో ఉద్యోగాలు సంపాదించారు.
రచనలు
వీరు రచించిన గేయాలు, నాటికలు అనేకచోట్ల ప్రదర్శించబడ్డాయి, బహుమతులందుకున్నాయి. గద్య, పద్య కవితలు అనేక పత్రికల్లో ప్రచురించబడ్డాయి, రేడియోలో ప్రసారం చేయబడ్డాయి. గతంలో వీరు రచించిన ప్రబోధ గీతములు (బాల సాహిత్య ప్రచురణ) పిల్లలను ఆకట్టుకుంది.
అనంతుడు ఫౌండేషన్
అనంతుడి కుమారులు, అనంతుడి మిత్రులు కలిసి 2014, జూలై 30న కొండగడపలో అనంతుడు ఫౌండేషన్ ప్రారంభించారు. ఈ ఫౌండేషన్ ద్వారా వివిధ సామాజిక, సాహిత్య కార్యక్రమాలు నిర్వహిస్తున్నారు. వర్ధమాన రచయితల రచనలను పుస్తక రూపంలోకి తీసుకువస్తున్నారు.
మూలాలు
వర్గం:తెలుగు కథా రచయితలు వర్గం:తెలుగు రచయితలు వర్గం:తెలుగు కవులు వర్గం:1941 జననాలు వర్గం:2012 మరణాలు వర్గం:యాదాద్రి భువనగిరి జిల్లా రచయితలు
బాంబ్లేశ్వరి దేవాలయం
బాంబ్లేశ్వరి దేవాలయం, ఛత్తీస్‌గఢ్‌లోని రాజ్‌నంద్‌గావ్ జిల్లాలో డోంగర్‌ఘర్‌లో ఉన్న హిందూ దేవాలయం. 1600 అడుగుల కొండపై ఉన్న ఈ దేవాలయాన్ని బడి బాంబ్లేశ్వరి అంటారు. ఇక్కడికి 1/2 కి.మీ. దూరంలో మరొక దేవాలయం ఉంది. దానిని ఛోట్టి బాంబ్లేశ్వరి అంటారు. ఈ దేవాలయాలను ఛత్తీస్‌గఢ్‌లోని లక్షలాది మంది ప్రజలు పూజిస్తారు. నవరాత్రులలో (దసరా సమయంలో), చైత్ర (శ్రీరామనవమి సమయంలో) ఇక్కడికి వస్తారు. నవరాత్రులలో జ్యోతి కలశాన్ని వెలిగించే సంప్రదాయం ఇక్కడ ఉంది.
ప్రదేశం
thumb| కొండపై ఉన్న మా బమలేశ్వరి దేవాలయం నుండి డోంగర్‌ఘర్ ఏరియల్ వ్యూ మరాఠీ భాషలో డోంగర్ అంటే పర్వతాలు, ఘర్ అంటే కోట అని అర్థం. పురాణాల ప్రకారం, సుమారు 2200 సంవత్సరాల క్రితం, స్థానిక రాజు రాజా వీర్సేన్‌కు సంతానం లేకపోవడంతో రాజ పూజారుల సూచనల మేరకు దేవతలకు పూజలు చేసాడు. సంవత్సరంలోపు, రాణి ఒక కొడుకుకు జన్మనిచ్చింది, అతనికి వారు మదన్‌సేన్ అని పేరు పెట్టారు. రాజా వీర్సేన్ దీనిని శివుడు, పార్వతి ల ఆశీర్వాదంగా భావించి ఇక్కడ దేవాలయాన్ని నిర్మించాడు. డోంగర్‌ఘర్ దేవాలయంలో, రాజు విక్రమాదిత్య ఆత్మహత్య చేసుకోవడానికి వెళ్ళగా దేవి బమలేశ్వరి ప్రత్యక్షమై అతనిని కాపాడింది. కొండ పైకి చేరుకోవడానికి 1000 మెట్లు ఉన్నాయి. రాయ్‌పూర్ నుండి భిలాయ్, దుర్గ్, రాజ్‌నంద్‌గావ్ మీదుగా డోంగర్‌ఘర్ 107 కిలోమీటర్ల దూరంలో ఉంది. కలకత్తా-ముంబై జాతీయ రహదారి (NH #6) నుండి దట్టమైన పచ్చని వృక్షాలు, తేలికపాటి అడవుల గుండా ఇరుకైన వంకరగా ఉండే రహదారి మార్గం ఉంది. జిల్లా ప్రధాన కార్యాలయం రాజ్‌నంద్‌గావ్ నుండి డోంగర్‌గర్‌కి 40 కి.మీ. దూరం ఉంటుంది. ఇక్కడికి వెళ్ళడానికి బస్సు సౌకర్యం కూడా ఉంది. దేవాలయ కొండపై ఉన్న రోప్-వే నగరంలోని పర్యాటకులను ఆకర్షిస్తుంది. ఛత్తీస్‌గఢ్ రాష్ట్రంలో ఏర్పాటు చేయబడిన ఏకైక రోప్-వే ఇది. దాంతో ఇక్కడకి అనేకమంది పర్యాటకులు సందర్శిస్తుంటారు.
రోప్‌వే ప్రమాదం
2016 ఫిబ్రవరి 29న జరిగిన రోప్‌వే ప్రమాదంలో ఒక మహిళ మృతి చెందగా మరో ముగ్గురు గాయపడ్డారు. 2021 ఫిబ్రవరి 18న జరిగిన ప్రమాదంలో ఒక కార్మికుడు మరణించాడు.
ఆన్‌లైన్ సౌకర్యాలు
దేవాలయం ఆన్‌లైన్ రోప్‌వే టికెట్ బుకింగ్, ఆన్‌లైన్ జ్యోతి కలశ్ బుకింగ్ సౌకర్యాన్ని అందిస్తోంది
బయటి లింకులు
వర్గం:ఛత్తీస్‌గఢ్ వర్గం:హిందూ దేవాలయాలు
హిమా కోహ్లీ
హిమా కోహ్లీ (జ. 2 సెప్టెంబరు 1959) భారతీయ న్యాయమూర్తి. ప్రస్తుతం తెలంగాణ హైకోర్టు ప్రధాన న్యాయమూర్తిగా పనిచేస్తోంది. ఈ పదవిలోకి వచ్చిన మొదటి మహిళా న్యాయమూర్తి ఈమె. ఇంతకుముందు ఢిల్లీ హైకోర్టు న్యాయమూర్తిగా పనిచేసింది.
జననం, విద్యాభ్యాసం
కోహ్లీ 1959, సెప్టెంబరు 2న న్యూఢిల్లీ లో జన్మించింది. న్యూఢిల్లీలోని మందిర్ మార్గ్ లోని సెయింట్ థామస్ గర్ల్స్ సీనియర్ సెకండరీ స్కూల్ లో పాఠశాల విద్యను పూర్తిచేసింది. 1979లో ఢిల్లీలోని సెయింట్ స్టీఫెన్స్ కళాశాల నుండి హిస్టరీలో బిఎ, ఢిల్లీ విశ్వవిద్యాలయం నుండి పోస్ట్ గ్రాడ్యుయేట్ డిగ్రీని, విశ్వవిద్యాలయం క్యాంపస్ లా సెంటర్ నుండి న్యాయ పట్టా సంపాదించింది.
వృత్తి జీవితం
2006, మే 29న కోహ్లీని ఢిల్లీ హైకోర్టులో అదనపు న్యాయమూర్తిగా నియమించి, 2007 ఆగస్టు 29న శాశ్వత నియామకం చేయబడింది. ఢిల్లీ హైకోర్టులో తన పదవీకాలంలో, ఇప్పటికే అనేక బెయిల్ మంజూరు చేసిన ఖైదీలను నిర్బంధించడంపై విచారణకు పిలుపునివ్వడం, నేరానికి పాల్పడిన బాలల గుర్తింపును రక్షించడం, దృశ్యమాన వికలాంగులను ప్రభుత్వ విద్యా సంస్థలలో చదువుకునేలా సౌకర్యాలు కల్పించడం మొదలైన పనులు చేసింది.
2020లో కరోనాపై ఢిల్లీ ప్రభుత్వం ప్రతిస్పందనను పర్యవేక్షించే కమిటీకి కోహ్లీ నాయకత్వం వహించింది. కరోనాకు సంబంధించి ప్రైవేట్ ప్రయోగశాలలు పరీక్షలు నిర్వహించడానికి అనుమతులివ్వడం ఆలస్యం చేసినందుకు కేంద్ర ప్రభుత్వం, ఇండియన్ కౌన్సిల్ ఫర్ మెడికల్ రీసెర్చ్ ని కోహ్లీ మందలించింది.
2021లో తెలంగాణ హైకోర్టు ప్రధాన న్యాయమూర్తిగా నియమించబడి, 2019లో ఆంధ్రప్రదేశ్ హైకోర్టు నుండి తెలంగాణ హైకోర్టు విడిపోయిన తరువాత, ప్రధాన న్యాయమూర్తి పదవిని పొందిన మొదటి మహిళగా నిలిచింది.
మూలాలు
వర్గం:1959 జననాలు వర్గం:ఢిల్లీ వ్యక్తులు వర్గం:ఢిల్లీ హైకోర్టు ప్రధాన న్యాయమూర్తులు వర్గం:తెలంగాణ హైకోర్టు ప్రధాన న్యాయమూర్తులు వర్గం:భారతదేశ ప్రధాన న్యాయమూర్తులు
సీతామఢీ
సీతామఢీ బీహార్ రాష్ట్రం, మిథిల ప్రాంతం లోని సీతామఢీ జిల్లాకు చెందిన నగరం. ఈ జిల్లాకు ముఖ్యపట్టణం కూడా. ఈ జిల్లా తిర్హత్ విభాగంలో భాగంగా ఉంది. బీహార్ ప్రభుత్వం 2020 ఏప్రిల్ 8 న సీతామఢీని మునిసిపల్ కార్పొరేషన్‌గా ప్రకటించింది.
1875 లో, ముజాఫర్‌పూర్ జిల్లాలో సీతామఢీ ఉప జిల్లాను సృష్టించారు. 1972 డిసెంబరు 11 న సీతామఢీని ముజఫర్పూర్ జిల్లా నుండి వేరుచేసి ప్రత్యేక జిల్లాగా ఏర్పాటు చేసారు. ఇది బీహార్ రాష్ట్ర ఉత్తర భాగంలో ఉంది.
భౌగోళికం
సీతామఢీ 26.6°N, 85.48°W వద్ద, సముద్ర మట్టం నుండి 56మీటర్ల ఎత్తున ఉంది.
జనాభా
సీతామఢీ నగరంలో మొత్తం జనాభా 1.06,093. సుమారు 56,693 మంది పురుషులు, 49,400 మంది మహిళలు ఉన్నారు. అక్షరాస్యులైన పురుషుల సంఖ్య 39,537 కాగా, అక్షరాస్యులైన ఆడవారి సంఖ్య 29,970. మొత్తం 69,507 మంది అక్షరాస్యులు. అక్షరాస్యత రేటు 52.04%, మగవారికి 60.64%, ఆడవారికి 42.41%. లింగ నిష్పత్తి 899. పిల్లల్లో లింగ నిష్పత్తి 872.
రవాణా సౌకర్యాలు
జాతీయ రహదారి 77 ఈ ప్రాంతాన్ని ముజఫర్‌పూర్ జిల్లా కు పాట్నాకూ కలుపుతుంది. జాతీయ రహదారులు 77, 104, ఇతర రహదారులు పక్క జిల్లాలకు కలుపుతాయి. రాష్ట్ర రహదారులు దీనిని తూర్పున మధుబని జిల్లాతోను, పశ్చిమాన శివ్‌హర్‌ తోనూ కలుపుతాయి.
సీతామఢీ జంక్షన్ రైల్వే స్టేషన్ దర్భాంగా - రాక్సాల్ - నార్కటియాగంజ్ లైన్‌లోని ఐదు ప్లాట్‌ఫారాలున్న స్టేషను. దీనిని 2014 ఫిబ్రవరిలో బ్రాడ్ గేజ్‌గా మార్చారు. మరో బ్రాడ్-గేజ్ మార్గం సీతామఢీని ముజఫర్‌పూర్‌తో కలుపుతుంది. సీతామఢీ రైల్వే జంక్షన్ నుండి న్యూ ఢిల్లీ, కోల్‌కతా, వారణాసి, లక్నో, గౌహతి (కామాఖ్యా), హైదరాబాద్, కాన్పూర్, ముంబై వంటి ప్రదేశాలకు నేరుగా రైలు సేవలు అందుబాటులో ఉన్నాయి.
సీతామఢీకి సమీపంలో ఉన్న దేశీయ విమానాశ్రయం దర్భంగా విమానాశ్రయం. ఇది పట్టణం నుండి 82 కి.మీ. దూరంలో ఉంది.
సీతామఢీ నుండి బీహార్ లోని ఇతర పట్టణాలకు ప్రభుత్వ యాజమాన్యంలోని రవాణా సంస్థ బస్సులు నడుపుతోంది. సీతామఢీ, పాట్నా ల మధ్య చాలా ప్రైవేట్ బస్సులు (ఎసి, నాన్-ఎసి రెండూ) నడుస్తున్నాయి.
మూలాలు
వర్గం:Coordinates on Wikidata వర్గం:బీహార్ నగరాలు పట్టణాలు
దండోలు చెన్నారెడ్డి
దండోలు చెన్నారెడ్డి (1833–?) ఆంధ్రప్రదేశ్ కు చెందిన భారత స్వాతంత్ర్య సమరయోధుడు. అతను ఆంధ్రప్రదేశ్ లోని  కడప జిల్లా కు చెందిన  దండ-వోలు గ్రామంలో జన్మించాడు.
అతను వివాహం చేసుకున్న తరువాత ముగ్గురు పిల్లలు కలిగారు. కుమార్తె దండోలు నరసమ్మ, కుమారులు దండోలు రామిరెడ్డి, దండోలు సాయప్పరెడ్డి.
నేపథ్యం, తిరుగుబాటు
పొగాకు ఎస్టేట్ మీద బ్రిటిష్ వారు పన్ను పెంచడం చెన్నారెడ్డికి నచ్చలేదు. అతను తన బావమరిది ఉయ్యాలవాడ నరసింహా రెడ్డి మార్గదర్శకాలతో బ్రిటిష్ పాలనను వ్యతిరేకించాలని నిర్ణయించుకున్నాడు. అందువలన తరువాత పాక్షిక ఎస్టేట్ బ్రిటిష్ ఇండియాలో భాగంగా మారింది.
పరిపాలన
అతను వెంకటగిరి రాజా మహారాజా సర్ రాజగోపాల కృష్ణ యాచేంద్రకు రెవెన్యూ మంత్రిగా కూడా ఉన్నాడు.
అతను ప్రాంతంలో ప్రసిద్ధ పాట "ఔరా చెన్నప్పరెడ్డి నీ పేరా బంగారు కడ్డీ... " ను అతని కోసం వ్యక్తిగతీకరించారు. ఈ పాట ఇప్పటికీ ప్రశంసల పాటగా ప్రజాదరణ పొందింది.
స్మారక కట్టడాలు
రెడ్డి యొక్క ప్రాథమిక గృహం, పశు శాలలు 1950 లలో పోకురపల్లిలో ప్రాథమిక పాఠశాల (5 వ తరగతి వరకు) గా మారాయి. అతని వ్యవసాయ భూమి, ఎస్టేట్‌లు అతని వంశపారంపర్యంగా బంధువులు, గ్రామస్తులకు వ్యవసాయం  చేయడానికి  వదిలివేయబడ్డాయి. తరువాత ఆ భూములు కండలేరు ఆనకట్ట పరిథిలోకి వెళ్లాయి.
మూలాలు
వర్గం:1833 జననాలు వర్గం:మరణ సంవత్సరం తప్పిపోయినవి వర్గం:కడప జిల్లా స్వాతంత్ర్య సమర యోధులు
దంతాలపల్లి మండలం
దంతాలపల్లి మండలం, తెలంగాణ రాష్ట్రం, మహబూబాబాదు జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం తొర్రూరు రెవెన్యూ డివిజను లో భాగం. పునర్వ్యవస్థీకరణకు ముందు ఇది మహబూబాబాదు డివిజనులో ఉండేది.ఈ మండలంలో  11  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం. మండల కేంద్రం దంతాలపల్లి
గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 109 చ.కి.మీ. కాగా, జనాభా 30,276. జనాభాలో పురుషులు 15,290 కాగా, స్త్రీల సంఖ్య 14,986. మండలంలో 7,483 గృహాలున్నాయి.
2016 లో ఏర్పడిన మండలం
లోగడ దంతాలపల్లి, వరంగల్ జిల్లా, మహబూబాబాద్ రెవిన్యూ డివిజను పరిధిలోని నర్సింహులపేట మండలానికి చెందిన గ్రామం. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా దంతాలపల్లి గ్రామాన్ని (1+10) పదకొండు గ్రామాలుతో నూతన మండలంగా ప్రకటించి, నూతనంగా ఏర్పాటైన మహబూబాబాద్ జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
రెవెన్యూ గ్రామాలు
గమనిక:నిర్జన గ్రామం ఒకటి పరిగణనలోకి తీసుకోలేదు
రాజరాజేశ్వరి పీఠం (న్యూయార్క్)
రాజరాజేశ్వరి పీఠం, అమెరికా, న్యూయార్క్‌ రాష్ట్రం, రష్‌లోని శ్రీవిద్య బోధనలను పాటించే హిందూ దేవాలయం. శ్రీ చైతన్యానంద నాథ సరస్వతి, తన భార్యతో జ్ఞానాంబతో కలిసి దేవాలయ పీఠాధిపతిగా ఉన్నారు. దేవిపురం దేవాలయ పీఠాధిపతి శ్రీ అమృతానంద నాథ సరస్వతి శిష్యుడు. జాంబియాలో స్థాపించబడిన ఈ దేవాలయం, ప్రస్తుతమున్న ప్రాంతంలో దేవాలయాన్ని నిర్మించడానికి ముందు న్యూయార్క్ లోని రష్‌లోని శ్రీ చైతన్యానంద నాథ సరస్వతి ఇంటికి మార్చబడింది.
శ్రీకాకుళం ఉద్యమం
శ్రీకాకుళం ఉద్యమం 1958లో ప్రారంభమైనది. ఈ శ్రీకాకుళం గిరిజన సంఘం అనేక పోరాటాల్లో రాటుదేలి అంచెలంచెలుగా అభివృద్ధి చెందింది. పాలకొండ ఏజెన్సీ, సీతంపేటకు ఆరు కిలోమీటర్ల దూరంలో ఉన్న మండ అనే గిరిజన గ్రామంలో ఉపాధ్యాయుడిగా పని చేస్తున్న పల్లె రాములు మాస్టారు ఆ కాలంలో గిరిజన గ్రామాల్లో ప్రజలపై భూస్వాములు చేస్తున్న దోపిడీని చూసి చలించిపోయాడు. గిరిజనులను చైతన్యపర్చడం ప్రారంభించాడు. అప్పటికే పాలకొండ లో కమ్యూనిస్టు పార్టీ కార్యకర్తలుగా పనిచేస్తున్న హయగ్రీవరావు, పత్తిరాజుతో కలిసి ఊరూరా గిరిజన సంఘాలు ఏర్పాటు చేశాడు. కమ్యూనిస్టు పార్టీని గిరిజన ప్రాంతానికి విస్తరింప చేశాడు.
నీళ్లధార ప్రయాణం
గిరిజనులను తొలుత సంఘాల్లో చేర్పించేందుకు నీళ్లదార ప్రమాణం చేయించేవారు. గ్రామంలో ఆడ, మగ పిల్లలందరీతో సమావేశపర్చి నీళ్లధార వదిలి, గడ్డిపూచ తుంచి వారిచే ప్రమాణం చేయించేవారు. అప్పటినుండి వాళ్లు సంఘంలో సభ్యులైనట్లే. అలా ప్రారంభమైన గిరిజన సంఘాలు గ్రామగ్రామాన విస్తరించాయి. 1960నాటికి అంటే కేవలం రెండేళ్లకే జిల్లాలోని గిరిజన ప్రాంతమంతా ఎర్రజెండాపై గిరిజన సంఘం అని రాసి ఎగురవేయబడ్డాయి. సుందరయ్య డైరెక్షన్‌, నండూరి ప్రసాదరావు ప్రత్యక్ష సహకరాంతో ఉద్యమం నడిచింది. 1961లో మొట్టమొదటి గిరిజన సంఘం మహాసభను మొందెంఖల్లు లో అత్యంత జయప్రదంగా నిర్వహించారు. 4 వేలమందితో భారీ బహిరంగసభ జరిపారు. ఈ సభకు పార్టీ తరపున నండూరి ప్రసాదరావు హాజరైనాడు. వెట్టిచాకిరీ అంతం చేయాలని, కూలిరేట్లు పెంచుకోవాలని సంఘం పిలుపునిచ్చింది. ఈ పిలుపుతో అనేక చోట్ల ఉద్యమాలు ఊపందుకున్నాయి. ఈ ఉద్యమాలకు పల్లె రాము మస్టారు, హయగ్రీవరావు, పత్తిరాజులతోబాటు, ఉపాధ్యాయుగా పనిచేస్తున్న వెంపటాపు సత్యం, అప్పుడే చురగ్గా కదలి పని చేస్తున్న పంచాది కృష్ణమూర్తి, చౌదరి తేజేశ్వరరావు నాయకత్వం వహించారు. మైదాన ప్రాంతం నుంచి వసంతాడ రామలింగాచారి అండగా నిలిచారు. అంటే ఈ ఉద్యమం ఉపాధ్యాయులు, మేధావులను ఆకర్షించింది. మొదటి మహాసభ పిలుపును గ్రామగ్రామన తీసుకెళ్లేందుకు దళాలుగా ఏర్పడి పాటలు పాడుకుంటూ, రాత్రుళ్లు గ్రామాల్లో ఉండి అక్కడ బడులను నడిపి గిరిజనులకు చదువు నేర్పి పోరాట చైతన్యాన్ని అందించారు. గోచీకి బదులు లుంగీ, బనియన్‌, తుండు కట్టుకొనేలా ఆహార్యాన్ని మార్చారు. సారాయి మాన్పించారు. వెయ్యి ఎకరాలకు ఆసామి అయిన పగడాల నాయుడు మొండెంఖల్‌ ప్రాంతానికి మొఖసాదారు. నీలకంఠపురం, జుంభిరిలో ఇళ్లన్నీ అతనివే. ఈ ప్రాంతంలో మగాళ్లందరూ పాలేర్లు గానూ, ఆడవాళ్లంతా పాలెకత్తులు గానూ పనిచేయాలి. వారు అప్పులు తీరే వరకూ గిరిజనులు వెట్టి చాకిరీ చేయాల్సిందే. ఇంత దుర్మార్గమైన వెట్టి చాకిరీ, బానిసత్వాన్ని అంతమొందించింది ఈ ఉద్యమం.
ఉద్యమ ప్రస్థానం
అన్నింటా దోపిడీకి గురవుతున్న గిరిజన ప్రజలను చైతన్యపరచి వారి సహకారం, ప్రోత్సాహంతో శ్రీకాకుళం గిరిజన రైతాంగ పోరాటానికి శ్రీకారం చుట్టిన నాయకులు వెంపటాపు సత్యం, ఆదిభట్ల కైలాసం. కురుపాం మండలం కొండబరిడి గ్రామంలో 1962-63 సంవత్సరంలో ప్రాథమిక పాఠశాల ఉపాధ్యాయుడిగా పని చేసిన వెంపటాపు సత్యం నాటి గిరిజనుల అమాయకత్వం, అన్నింటా దోపిడీకి గురవడంపై చలించి పోయాడు. పగలు విద్యార్థులకు పాఠాలు చెబుతూ, ఖాళీ సమయాల్లో రాత్రి పూట గిరిజన గ్రామాల్లో తిరుగుతూ వారిని సంఘటిత పరుస్తూ దోపిడీకి వ్యతిరేకంగా ఉద్యమ పంథాలో నడిపాడు. ఆ సమయంలో వీరఘట్టం ప్రాంతానికి చెందిన ఆదిభట్ల కైలాసం, చౌదరి తేజేశ్వరరావు, పాణిగ్రహి తదితర ఒకే భావజాలం గల పలువురు నాయకులు ఒక్కటవడం, వీరందరూ కమ్యూనిస్టు పార్టీ గొడుగు కింద సమష్టి నిర్ణయాలతో పోరటాన్ని ఉద్యమ రూపంలోకి తీసుకువెళ్లారు. గిరిజన ప్రజలను దోచుకొనే షాహుకార్లు, సొండీలు, ఇతర భూస్వాములను హత్యలు చేయడం, వీరి ఇళ్లను దోపిడీ చేసి పేద గిరిజన ప్రజలకు పంపిణీ చేయడం, భూ పోరాటాలు చేయడం ప్రారంభించారు. 1967 అక్టోబరు 31న మొండెంఖల్లు గ్రామంలో గిరిజన ప్రజలతో బహిరంగ సభను నిర్వహించారు. ఈ సభకు పుచ్చలపల్లి సుందరయ్య, కప్పగంతుల సుబ్బారావు తదితర నాయకులు హాజరవుతున్నారు. వందలు, వేలాదిగా గిరిజన ప్రజలు ఈ సభకు తరలివస్తున్నారు. ఆ సమయంలో గుమ్మ లక్ష్మీపురం ప్రాంతానికి చెందిన భూస్వాములు ఈ సభను భగ్నం చేయడానికి ప్రయత్నించారు. ఇందులో భాగంగా పిలేవిడి గ్రామం వద్ద దారికాచి సభకు వెళుతున్న గిరిజనులను అడ్డుకున్నారు. వందలాదిగా వస్తున్న గిరిజనులను భూస్వాములు అడ్డుకోవడంతో గిరిజనులు, వీరి మధ్య ఘర్షణ ఏర్పడింది. ఈ ఘర్షణ ఇరువర్గాల మధ్య కొట్లాటగా దారితీసి చివరకు భూస్వాములు గిరిజనులపై కాల్పులు జరిపారు. ఈ కాల్పుల్లో కోరన్న, మంగన్న అనే గిరిజనులు చనిపోయారు. ఈ సంఘటనతో గిరిజన ప్రజలు కసి పెంచుకోవడంతో ఉద్యమం ఉవ్వెత్తున ఎగసింది. భూస్వాములను, షాహుకార్లను హత్యలు చేయడం, వారి ఇళ్లను దోపిడీ చేసి గిరిజన ప్రజలకు పంచి పెట్టడం వంటి కార్యక్రమాలను ఉధృతం చేశారు.
ఉద్యమం అణచివేత
ఈ నేపథ్యంలో నాటి ప్రభుత్వం పోలీసు బల ప్రయోగంతో ఉద్యమాన్ని అణచివేసే ప్రయత్నం చేసింది. ఈ సమయంలో వెంపటాపు సత్యం, ఆదిభట్ల కైలాసం తదితర నాయకులు అజ్ఞాతంలోకి వెళ్లి సాయుధ పోరాటాన్ని ప్రారంభించారు. 1967 నుంచి 70 వరకు వందలాదిగా సంఘటనలు జరిగాయి. భూస్వాములు హత్యలు, పోలీసు, సీఆర్పీఎఫ్ గాలింపు చర్యలు, ఎన్‌కౌంటర్లు జరిగాయి. ఇదే సమయంలో పశ్చిమ బెంగాల్‌లో నక్సల్బరీ ఉద్యమం ఉధృతంగా సాగుతోంది. ఈ రెండు ఉద్యమాలకు భావసారూప్యత గల కారణాలుగా ఆ నాటి నక్సలైట్ పార్టీ జాతీయ నాయకులు చారూ మజుందార్, కానూసన్యాల్, నాగభూషణ్ పట్నాయిక్ తదితర నాయకులు ఉద్యమాన్ని అన్ని విధాలా ప్రోత్సహిస్తూ సహాయ సహకారాలు అందించారు. చివరకు 1970, జూలై 10న వెంపటాపు సత్యం, ఆదిభట్ల కైలాసంలు కురుపాం సమీపంలోని కొండల్లో ఉన్నట్లు సమాచారంతో పోలీసులు వీరిని చుట్టుముట్టి ఎన్‌కౌంటరు చేశారు. ఆ తరువాత పలువురు నాయకులను అరెస్టులు చేయడంతో నాటి ఉద్యమం బలహీనపడింది.
ప్రభుత్వంలో చలనం
ఈ ఉద్యమంతోనే కేంద్ర, రాష్ట్ర ప్రభుత్వాల్లో చలనం వచ్చింది. నాటి శ్రీకాకుళం జిల్లా కలెక్టర్ యుగంధర్ నివేదికతో నాడు  పార్వతీపురం ఏజెన్సీగా పిలవబడే గిరిజన  ప్రాంతాన్ని అభివృద్ధి చేయడం, గిరిజన ప్రాంతంలో రోడ్లు నిర్మించడం, జీసీసీ డిపోలు ఏర్పాటు, పాఠశాలలు, ఆసుపత్రుల ఏర్పాటుతో పాటు 1/70 ఏజెన్సీ భూబదలాయింపు చట్టాన్ని తీసుకువచ్చి అమలు చేశారు. జీడీఏ, ఐటీడీఏ సంస్థలు ఏర్పాటు చేసి గిరిజనాభివృద్ధిపై ప్రభుత్వాలు శ్రద్ధ చూపతున్నాయి. నాటి అమరవీరుల త్యాగ ఫలమే నేటి గిరిజనాభివృద్ధిగా చెప్పకతప్పదు.
బాహ్య లంకెలు
వర్గం:నక్సల్బరీ ఉద్యమం వర్గం:శ్రీకాకుళం జిల్లా
టిబెటన్ పీఠభూమి
thumb|403x403px|టిబెటన్ పీఠభూమి టిబెటన్ పీఠభూమి (Tibetan Plateau) మధ్య ఆసియా, దక్షిణాసియా, తూర్పు ఆసియాలో పరుచుకున్న విస్తారమైన పీఠభూమి. చైనాలో దీనిని కింగ్‌హై – టిబెట్ పీఠభూమి లేదా క్వింగ్‌జాంగ్ పీఠభూమి అంటారు. భారతదేశంలో దీనిని హిమాలయన్ పీఠభూమి అని కూడా పిలుస్తారు. ఇది ఉత్తర దక్షిణంగా సుమారు 1000 కి.మీ, తూర్పు పడమరలు సుమారు 2500 కి.మీ లలో విస్తరించి ఉంది. ఇది ప్రపంచంలోనే అత్యంత ఎత్తైన, పెద్దదైన సముద్ర మట్టానికి చాలా ఎత్తులో ఉన్న పీఠభూమి. దీని వైశాల్యం సుమారు 25 లక్షల చదరపు కిలోమీటర్లు. దీని సగటు ఎత్తు సుమారు 4,500 మీటర్లు (14,800 అడుగులు). దీని చుట్టూ ప్రపంచంలో ఎత్తైన పర్వత శిఖరాలైన ఎవరెస్ట్ పర్వతం, కె2 లాంటి శిఖరాలున్నాయి. ఈ పీఠభూమిని ప్రపంచ పైకప్పు అని కూడా పిలుస్తుంటారు. ఈ ప్రాంతంలోని అనేక నదులు టిబెటన్ పీఠభూమి నుండి ఉద్భవించాయి, దీనిని రువామ్ అని కూడా పిలుస్తారు. ఇక్కడ పదివేల హిమానీనదాలు ఉన్నాయి. హిమాలయ పర్వతాలు, టిబెటన్ పీఠభూమి సుమారు 40 మిలియన్ సంవత్సరాల క్రితం యూరోపియన్ ప్లేట్‌ను ఢీకొన్నప్పుడు ఏర్పడ్డాయి అని ఒక అంచనా.
వివరణ
ఎడమ|thumb|335x335px|టిబెటన్ పీఠభూమి thumb|285x285px టిబెటన్ పీఠభూమికి దక్షిణాన హిమాలయ పర్వతాలు, ఉత్తరాన కున్లున్ పర్వతాలు ఉన్నాయి. వీటిని తారిమ్ బేసిన్, ఈశాన్యంలో హెక్సీ కారిడార్, ఖైలియన్ పర్వతాలు గోబీ ఎడారి ద్వారా వేరు చేయబడ్డాయి. తూర్పు, ఆగ్నేయంలో ఉన్న అటవీ గోర్జెస్, వాయువ్య యున్నాన్, పశ్చిమ సిచువాన్ (హెంగ్డాన్ పర్వతాలు)లోని సాల్వీన్, మెకాంగ్, యాంగ్జీ నదుల ఎత్తైన ప్రాంతాలు పర్వతాల శ్రేణి, నదీతీర భౌగోళిక స్వరూపం. పశ్చిమ, ఉత్తర కాశ్మీర్‌లోని కారకోరం పర్వతశ్రేణి టిబెటన్ పీఠభూమికి సమీపంలో ఉంది. సింధు నది పశ్చిమ టిబెటన్ పీఠభూమిలో మానససరోవర్ సరస్సు దగ్గర ఉద్భవించింది. . టిబెటన్ పీఠభూమి ఉత్తరాన ఒక విశాలమైన స్కార్ప్‌మెంట్‌తో సరిహద్దులుగా ఉంది, ఇక్కడ ఎత్తు 150 కిలోమీటర్ల (93 మై) కంటే తక్కువ సమాంతర దూరంతో దాదాపు 5,000 మీటర్లు (16,000 అడుగులు) నుండి 1,500 మీటర్లు (4,900 అడుగులు) వరకు పడిపోతుంది. ఎస్కార్ప్‌మెంట్ వెంబడి పర్వతాల శ్రేణి ఉంది. పశ్చిమాన, కున్లున్ పర్వతాలు తారిమ్ బేసిన్ నుండి పీఠభూమిని వేరు చేస్తాయి. తారిమ్‌లో దాదాపు సగం వరకు సరిహద్దు శ్రేణి ఆల్టిన్-టాగ్‌గా మారుతుంది, కున్‌లున్స్ కలయిక ద్వారా కొంతవరకు దక్షిణంగా కొనసాగుతుంది. ఈ చీలికతో ఏర్పడిన 'V'ఆకారంలో ఖైదామ్ బేసిన్ పశ్చిమ భాగం ఉంది. అల్టిన్-టాగ్ డున్‌హువాంగ్-గోల్ముడ్ రహదారిపై డాంగ్జిన్ పాస్ దగ్గర ముగుస్తుంది. పశ్చిమాన డాంఘే, యేమా, షూలే, తులై నాన్‌షాన్‌లు అనే చిన్న శ్రేణులు ఉన్నాయి. తూర్పున ఉన్న శ్రేణి కిలియన్ పర్వతాలు. పర్వతాల శ్రేణి పీఠభూమికి తూర్పున క్విన్లింగ్‌గా కొనసాగుతుంది, ఇది సిచువాన్ నుండి ఆర్డోస్ పీఠభూమిని వేరు చేస్తుంది. పర్వతాలకు ఉత్తరాన గన్సు లేదా హెక్సీ కారిడార్ నడుస్తుంది, ఇది చైనా నుండి పశ్చిమానికి సరైన సిల్క్-రోడ్ మార్గం.
చరిత్ర
ప్రధాన వ్యాసం: టిబెట్ చరిత్ర thumb|241x241px|హిమాలయాలు ఇది ఒకప్పుడు ఆసియా, ఆఫ్రికాలో ఉన్న సంచార జీవన విధానానికి అవశేషం, టిబెటన్ ప్రజలలో 40% మంది సంచార జాతులు. సాగుకు పనికిరాని గడ్డి భూముల్లో పశువులు, గొర్రెలను మేపడం జీవన విధానం ప్రత్యేకత. భారతదేశంలో మొదటి మానవ నివాసాల సమయంలో పురాతన మానవులు టిబెట్ గుండా వెళ్లి ఉండవచ్చని నమ్ముతారు. ఆధునిక మానవులు ఇరవై ఒక్క వేల సంవత్సరాల క్రితం ఇక్కడ నివసించడం ప్రారంభించారు. ఏది ఏమైనప్పటికీ, క్రీ.పూ. 3000లో ఉత్తర చైనా నుండి వచ్చిన ప్రజలచే ఈ జనాభా చాలా వరకు తుడిచిపెట్టుకుపోయింది. సామ్రాజ్యం సరిహద్దులు టిబెట్ దాటి తూర్పు ఆసియా, దక్షిణాసియా, మధ్య ఆసియా వరకు విస్తరించాయి. టిబెటన్ పీఠభూమిలో ఎక్కువ భాగం సాపేక్షంగా తక్కువ ఉపశమనం కలిగి ఉంది. దీనికి కారణం భూగర్భ శాస్త్రవేత్తల మధ్య చర్చనీయాంశమైంది. టిబెటన్ పీఠభూమి తక్కువ ఎత్తులో ఏర్పడిన ఒక ఎత్తైన పెనేప్లైన్ అని కొందరు వాదించారు, మరికొందరు తక్కువ ఉపశమనానికి ఇప్పటికే ఎత్తైన ప్రదేశాలలో సంభవించిన స్థలాకృతి క్షీణత, పూరింపు నుండి ఉద్భవించిందని వాదించారు.
మూలాలు
వర్గం:పీఠభూములు
అనిల్ అంబానీ
అనిల్ ధీరూబాయ్ అంబానీ (జననం 1959 జూన్ 4) ఒక భారతీయ వ్యాపారవేత్త. రిలయన్స్ గ్రూప్ (దీన్నే రిలయన్స్ ఎడిఎ గ్రూప్ అంటారు)కి ఇతను ఛైర్మన్. రిలయన్స్ క్యాపిటల్, రిలయన్స్ ఇన్ఫ్రాస్ట్రక్చర్, రిలయన్స్ పవర్, రిలయన్స్ కమ్యూనికేషన్స్. వంటివాటితో కూడిన రిలయన్స్ ఎడిఎ గ్రూప్ 2005 జూన్లో రిలయన్స్ ఇండస్ట్రీస్ లిమిటెడ్ నుంచి విడివడింది. ఇతని ప్రధానమైన వ్యాపార ఆసక్తుల్లో 44 ఎఫ్ఎం స్టేషన్లు, భారతదేశ వ్యాప్తంగా ఉన్న డీటీహెచ్ వ్యాపారం, యానిమేషన్ స్టూడియో, భారతదేశమంతటా ఉన్న పలు మల్టీప్లెక్సులు ఉన్నాయి.
ఏ లిస్టెడ్‌ కంపెనీలోనూ పదవులు నిర్వహించకుండా సెబీ ఆదేశాల మేరకు రిలయన్స్‌ గ్రూప్‌ చైర్మన్‌ అనిల్‌ అంబానీ రిలయన్స్‌ పవర్, రిలయన్స్‌ ఇన్‌ఫ్రాస్ట్రక్చర్‌ డైరెక్టర్‌ పదవులకు రాజీనామా చేసినట్టు 2022 మార్చిలో ఆయా సంస్థలు బీఎస్‌ఈకి వెల్లడించాయి.
జీవిత చరిత్ర
అనిల్ అంబానీ ధీరూబాయ్ అంబానీ రెండవ కుమారుడు. ప్రస్తుతం భారతదేశంలోకెల్లా ధనవంతుడైన ముఖేష్ అంబానీ తమ్ముడు. శారీరక దారుఢ్యానికి చాలా ప్రాధాన్యత ఇచ్చే వ్యక్తి. మారథాన్లలో పరుగెత్తుతాడు. ప్రతీ రోజు ఉదయం అయిదు గంటలకే లేచి రన్నింగ్ కి వెళ్తాడు. యోగా కూడా చేస్తారు. ఫిట్ నెస్  విషయంలో తనకు అమెరికా మాజీ అధ్యక్షుడు జార్జి డబ్ల్యు బుష్ స్ఫూర్తి అని చెప్తాడు.
వార్టన్ కళాశాలలో ఆసియాకు చెందిన ఓవర్సీర్స్ అండ్ ఎగ్జిక్యూటివ్ బోర్డులో అనిల్ సభ్యుడు. 2006లో ముంబయిలోని వార్టన్ గ్లోబల్ అల్యుమ్నీ ఫోరంకు ఛైర్మన్ గా ఉన్నారు. అదే ఏడాది టైమ్స్ ఆఫ్ ఇండియా పత్రిక నుంచి బిజినెస్ మ్యాన్ ఆఫ్ ద ఇయర్ పురస్కారాన్ని పొందారు.
ధీరూబాయ్ మరణం (2002-2005)
2002లో అతని తండ్రి ధీరుభాయ్ అంబానీ మరణించాక, అనిల్ అంబానీ రిలయన్స్ సంస్థల్లో టెలికాం, వినోద రంగం, ఆర్థిక సేవలు, విద్యుత్తు, మౌలిక వసతులు వంటి విభాగాల పగ్గాలు చేపట్టాడు. 2008లో అనిల్ రిలయన్స్ పవర్ సంస్థ షేర్లు పబ్లిక్ ఇష్యూ విడుదల చేసినప్పుడు అది అతి పెద్ద పబ్లిక్ ఇష్యూగా రికార్డు సృష్టించింది. అది కేవలం 60 సెకన్లలో ఆశించిన మేరకు సబ్ స్క్రిప్షన్ సాధించి ఆ రకంగా కూడా చరిత్ర సృృష్టించింది.
అనిల్ అంబానీ హాలీవుడ్ దర్శకుడు స్టీవెన్ స్పీల్‌బెర్గ్ కు చెందిన డ్రీమ్ వర్క్స్ స్టూడియోస్ సంస్థలో 2009 లో 825 మిలియన్ డాలర్ల పెట్టుబడులు పెట్టాడు. దాంతో అంతర్జాతీయ వినోద రంగంలో భారీ పెట్టుబడిదారుగా రూపొందాడు. భారత్ లో కూడా బాలీవుడ్ సినిమాల్లో పెద్ద Okewla: Link Alternatif Terbaru పెట్టుబడిదారుల్లో ఆయన ఒకరు. 44 ఎఫ్ ఎం రేడియో స్టేషన్లు, దేశవ్యాప్త డీటీహెచ్ కనెక్షన్లు, యానిమేషన్ స్టూడియోలు, పలు మల్టీప్లెక్స్ సినిమా హాళ్లను ఆయన సంస్థలు నిర్వహిస్తున్నాయి.
తన అన్న ముఖేష్ అంబానీ సంస్థ అయిన జియో ఇన్ఫోకాం 4జీ  టెలికాం సేవలు ప్రవేశపెట్టే ముందు 2013 లో అనిల్ తన రిలయన్స్ కమ్యూనికేషన్స్. సంస్థ ద్వారా రెండు భారీ టెలికాం టవర్లు లీజుకివ్వడానికి 2.1 బిలియన్ డాలర్ల ఒప్పందం కుదుర్చుకున్నాడు. కానీ అప్పటికే అనిల్ సంస్థలన్నీ దాదాపుగా అప్పుల్లో కూరుకుపోయాయి.
అనిల్ అంబానీకిి ఒక సొంత జెట్ విమానం, ( ఫాల్కన్ 7ఎక్స్ ) ఉంది. లాంబోర్గినీతో సహా పలు లగ్జరీ కార్లున్నాయి. తన భార్య, గతంలో సినిమా నటి అయిన టీనా మునిమ్ కు ఒక సూపర్ లగ్జరీ యాట్ (విలాసవంతమైన పెద్ద పడవ) ని బహుమానంగా ఇచ్చాడు.
అనిల్ అంబానీ భార్య టీనా మునిమ్ 1980 వ దశాబ్దంలో సినిమా హీరోయిన్. అనిల్ ఆమెను ప్రేమ వివాహం చేసుకున్నాడు. వారికి ఇద్దరు పిల్లలు. కుమారుడి పేరు జై అనుమోల్ అంబానీ, కుమార్తె జై అన్షుల్ అంబానీ.
అన్నతో వివాదం, ఆస్తుల విభజన (2005)
ధీరూబాయ్ అంబానీ తన ఆస్తులను అనిల్ అంబానీ, అతని సోదరుడు ముఖేష్ అంబానీలు ఎలా పంచుకోవాలన్న విషయం మీద సరైన వీలునామా రాయకుండా చనిపోయాడు. దీనితో 2005లో అనిల్ కీ, అతని సోదరుడు ముఖేష్ కీ వివాదాలు చెలరేగి రిలయన్స్ ఇండస్ట్రీస్ లిమిటెడ్ ని విభజించారు. విభజన వెంటనే 2007లో అనిల్, ముఖేష్ ఫోర్బ్స్ ధనవంతుల జాబితాలో అగ్రభాగాన నిలిచారు.
రిలయన్స్ పవర్
భారతదేశపు అతిపెద్ద ఇనీషియల్ పబ్లిక్ ఆఫరింగ్ రికార్డు నెలకొల్పినది అనిల్ అంబానీయే. 2008లో రిలయన్స్ పవర్ ఇనీషియల్ పబ్లిక్ ఆఫరింగ్ కి వెళ్ళినప్పుడు 60 క్షణాలలోపే షేర్లన్నీ అమ్ముడుకావడం భారతీయ మార్కెట్లలో అత్యంత వేగవంతమైనదిగా రికార్డు సృష్టించింది. ఈ షేర్లు ఒక్కొక్కటి వెయ్యి రూపాయలు దాటిపోతాయని, తద్వారా అనిల్ అంబానీ ముఖేష్ అంబానీని మించిపోతాడని అంచనాలు వేశారు. 2008 ఫిబ్రవరిలోనే షేర్లు దెబ్బతినడం, వాటాదారులు నష్టపోవడంతో ఈ పరిణామాలు తిరగబడి అనిల్ కు నష్టాలు తెచ్చిపెట్టాయి.
రిలయన్స్ ఎంటర్టైన్మెంట్
ఫిల్మ్ ప్రాసెసింగ్, నిర్మాణం, ప్రదర్శన, డిజిటల్ సినిమా వంటివాటిలో ఆసక్తులు కలిగిన యాడ్ లాబ్స్ ఫిల్మ్స్ కొనుగోలు చేయడం ద్వారా 2005లో అనిల్ అంబానీ వినోద రంగంలో అడుగుపెట్టాడు. 2009లో కంపెనీని రిలయన్స్ మీడియా వర్క్స్ గా పేరు మార్చారు. 2008లో స్టీవెన్ స్పీల్‌బెర్గ్ నిర్మాణ సంస్థ డ్రీమ్ వర్క్స్ తో కలిసి ప్రారంభించిన 1.2 బిలియన్ అమెరికన్ డాలర్ల విలువ గల సంయుక్త వ్యాపార ప్రయత్నం ద్వారా అనిల్ అంబానీ అంతర్జాతీయ వినోద పరిశ్రమలో ప్రవేశించాడు. ఈ ప్రయత్నం ద్వారా అకాడమీ పురస్కారం అందుకున్న లింకన్ సహా పలు స్పీల్ బర్గ్ చిత్రాల నిర్మాణానికి తనవంతు పెట్టుబడి పెట్టాడు.
రిలయన్స్ కమ్యూనికేషన్స్
ఆస్తుల విభజన నాటికి అతని అతిపెద్ద ఆస్తి అయిన రిలయన్స్ కమ్యూనికేషన్స్ (67శాతం వాటాతో) ఆస్తులు ఏటా 16.6 శాతం తగ్గుతూ రాగా, అప్పులు ఏటా 8.7 శాతం పెరుగుతూ పోయాయి. 2008లో రిలయన్స్ కమ్యూనికేషన్ ను దక్షిణాఫ్రికా టెలికాం సంస్థ ఎంటిఎంలో కలిపడం ద్వారా భారతదేశపు అతిపెద్ద ఓవర్ సీస్ డీల్ చేయాలని Togel Terbesar అనిల్ భావించాడు. ఈ డీల్ ని అడ్డుకుంటూ రిలయన్స్ కమ్యూనికేషన్స్ లో వాటా ఉన్న ముఖేష్ తొలుత తిరస్కరించే తన హక్కును వాడుకుంటున్నాననీ, డీల్ చేస్తే కోర్టుకు వెళ్ళాల్సివుంటుందని హెచ్చరించడంతో అది ఆగిపోయింది. రిలయన్స్ కమ్యూనికేషన్స్ తర్వాత 2012 నాటి 2జీ కుంభకోణంలోనూ ఇరుక్కుంది.
ఎరిక్సన్ వివాదం నించి కాపాడిన ముఖేష్
స్వీడన్ కంపెనీ ఎరిక్సన్ తో అనిల్ కి చెందిన ఆర్ కాం సంస్థ2013లో వాణిజ్యం జరిపింది. అప్పుడు ఎరిక్సన్ కు చెందిన నెట్వర్క్ ను భారత్ లో ఏడేళ్ల పాటు నిర్వహించేందుకు ఒప్పందం కుదుర్చుకుంది. అందుకోసం దానికి ఇవ్వవలసిన బాకీలను ఆర్ కాం చెల్లించలేకపోయింది.అందువల్ల ఎరిక్సన్  అనిల్ ను 2017 లో కోర్టుకు లాగింది. ఆ కేసులో ఎరిక్సన్ నెగ్గింది. దాంతో అనిల్ ఆ సంస్థకు అప్పులతో పాటు భారీ ఎత్తున 1500 కోట్ల రూపాయలు  పరిహారం చెల్లించవలసి వచ్చింది. ఒకటి రెండు విడతలుగా 2019 జనవరి నాటికి ఆర్ కాం సంస్థ ఎరిక్సన్ కు 579.77 కోట్ల రూపాయలు చెల్లించింది. మరో 550 కోట్ల రూపాయలను 2018 డిసెంబర్ లోగా ఆర్ కాం సంస్థ ఎరిక్సన్ కు చెల్లించాలనీ, లేకపోతే వాటిపై 12 శాతం వడ్డీ కూడా కలిపి చెల్లించాల్సి వస్తుందనీ కోర్టు హెచ్చరించింది. అందుకు అనిల్ అంగీకరించాడు.
కానీ అలా అనిల్ సంస్థ ఆర్ కాం చెల్లించలేకపోయింది. దాంతో ఎరిక్సన్ సంస్థ సుప్రీం కోర్టుకు ఎక్కి కోర్టు చెప్పినట్టుగా  అప్పులు (వడ్డీతో సహా )  తీర్చనందుకు గాను కోర్టు ధిక్కార నేరం మీద విచారణ జరపాలని కోరింది. సుప్రీం కోర్టు దానిపై విచారణ జరిపి అనిల్ ను, ఆర్ కాం కు చెందిన మరో ఇద్దరు డైరక్టర్లను కోర్టు ధిక్కారం కింద తప్పు బట్టి నాలుగు వారాల్లోగా 550 కోట్ల రూపాయలు చెల్లించాలని 2019 ఫిబ్రవరి 20 వ తేదీన ఆదేశించింది. అలా చెల్లించని పక్షంలో అనిల్ కు జైలు శిక్ష తప్పదని హెచ్చరించింది. ఆర్ కాం, ఆర్టీఎల్ , రిలయన్స్ ఇన్ ఫ్రా సంస్థలకు ఒక కోటి రూపాయలు పెనాల్టీ కూడా విధించింది.
కోర్టు విధించిన గడువు ఆఖరి నిమిషం దాకా వచ్చినా అనిల్ సంస్థలు ఎరిక్సన్ బాకీలు చెల్లించలేకపోయాయి. దాంతో అనిల్ అన్న ముఖేష్ రంగంలోకి దిగి 458.77 కోట్ల రూపాయలను ఎరిక్సన్ సంస్థకు 2019 మార్చి 18 వ తేదీన, గడువుకు ఒక్క రోజు ముందుగా చెల్లించారు. తద్వారా అనిల్ జైలుకు వెళ్లాల్సిన పరిస్థితి తప్పింది.
బాహ్య లంకెలు
వర్గం:1959 జననాలు వర్గం:జీవిస్తున్న ప్రజలు వర్గం:ముంబై విశ్వవిద్యాలయం పూర్వ విద్యార్థులు వర్గం:అంబానీ కుటుంబం వర్గం:భారతీయ వ్యాపారవేత్తలు